Both of Us

"Both of Us" (בעברית: "שְׁנֵינוּ") הוא סינגל שהוקלט על ידי הראפר האמריקאי ב.ו.ב, ביחד עם הזמרת-יוצרת האמריקאית טיילור סוויפט, מתוך אלבום האולפן השני שלו, Strange Clouds. השיר יצא לאור ב-22 במאי 2012, כסינגל השלישי מתוך האלבום. את השיר כתבו ב.ו.ב, סוויפט, עמאר מאליק, דוקטור לוק וסירקט והוא הופק על ידי לוק וסירקט גם כן. מבחינה מוזיקלית, השיר כולל בתוכו סוגות מוזיקליות כמו היפ הופ אלטרנטיבי, היפ הופ פוליטי וראפ קאנטרי. "Both of Us" ספג שבחים ביקורתיים מטעם מבקרי המוזיקה, שהיללו בפרט את הקטעים של סוויפט, תוך שתיארו את השיר כ"שיר ראפ קאנטרי קליט, מתוק ומלודי". הוא הופיע לראשונה במקום ה-46 במצעד הסינגלים האוסטרלי. השיר נמכר בלמעלה מ-143,000 עותקים בשבוע הראשון לצאתו בארצות הברית והופיע לראשונה במקום ה-18 במצעד הבילבורד הוט 100, ובכך הפך לשיר עם הפתיחה הגדולה ביותר באותו השבוע. בנוסף לכך, הופיע במקום ה-22 במצעד הסינגלים הבריטי. ב-22 במאי 2012, שלחו אותו ב.ו.ב וסוויפט לרדיו להיטים עכשוויים בארצות הברית, על מנת לעזור בקידום שלו במדינה. את השיר כתבו ב.ו.ב, סוויפט, עמאר מאליק, דוקטור לוק וסירקט והוא הופק על ידי לוק וסירקט גם כן. מילות השיר "Both of Us" מדברות על גזענות ובריונות. הייתה זו סוויפט שהגתה את הרעיון לשיתוף הפעולה הזה, לאחר שביקרה בחברת התקליטים של ב.ו.ב, גרנד האסל רקורדס. הוא הסביר כי: "היא הגיעה לאטלנטה וביקרה בגרנד האסל. לא הייתי שם. טי.איי היה שם ובסופו של דבר שוחחתי עמה בדאלאס והשאר היסטוריה". — ב.ו.ב זו לא הפעם הראשונה שסוויפט הקליטה שיר מסוגת ההיפ הופ; שיתופי הפעולה האחרים שלה כוללים שיר עם טי-פיין שבוצע בטקס פרסי המוזיקה של CMT ‏2009. בנוסף לכך, סוויפט הזמינה את טי.איי, ניקי מינאז' ופלו ריידה לסיבוב ההופעות העולמי שלה "Speak Now World Tour", משנת 2011 שנועד לקדם את Speak Now. הווידאו קליפ הרשמי של השיר, בבימויו של ג'ייק נאוה, פורסם ב-27 ביוני 2012. ב.ו.ב הכריז על הקליפ בטוויטר, ושיתף תמונה ושעון עצר של תאריך היציאה שלו. בנוסף לכך, הוא כתב בציוץ: "על הסט של הקליפ #BothOfUs בנאשוויל עם @taylorswift13. הקרנת הבכורה של הקליפ בסוף יוני!". הקטעים מאחורי הקלעים שלו הופצו בסרטון אחד ב-21 ביוני 2012. הקליפ מתחיל עם ב.ו.ב, כשהוא עומד לפני דגל אמריקאי קטן, תוך שניתן לראות את סוויפט שרה את השיר באולם בריכה מואר. בהמשך, ב.ו.ב צועד לעבר תחנת הרכבת בעת שסוויפט מוצגת בשדה ציורי, כשהיא לובשת שמלת כותנה לבנה. הקטעים של השניים שזורים אחד בשני. ישנן סצנות שצולמו בנאשוויל, בהן ניתן לראות מקומיים מקועקעים, נשים צעירות לובשות מגפי בוקרים, צעירים ללא חולצה המשחקים במתזי מים ובני נוער מתנשקים. הקונספט של הקליפ היה להציג את החיים בכפר, ללא כסף רב. נכון לינואר 2021, הוא צבר למעלה מ-55 מיליון צפיות. "Both of Us" ספג שבחים ביקורתיים מטעם מבקרי המוזיקה, שהיללו בפרט את הקטעים של סוויפט, תוך שתיארו את השיר כ"שיר ראפ קאנטרי קליט, מתוק ומלודי". בנוסף לכך, ברולינג סטון הוא דורג במקום ה-221 ברשימת "כל 229 השירים של טיילור סוויפט, לפי דירוג". ב-Paste דורג במקום ה-120 ברשימת "158 השירים הטובים ביותר של טיילור סוויפט, לפי דירוג". השיר זכה להצלחה רבה ברחבי העולם. באוסטרליה, דורג במקום החמישי בשיאו במצעד הסינגלים האוסטרלי, תוך שבמצעד השירים האורבניים של ה-ARIA, דורג במקום הראשון. איגוד תעשיית ההקלטות האוסטרלי העניק לו את תואר הפלטינה, על מכירות של למעלה מ-70,000 עותקים במדינה. בניו זילנד, הצליח לשחזר את ההצלחה לה זכה באוסטרליה כאשר דורג בעשירייה הפותחת במצעד הסינגלים הרשמי של המדינה. בהמשך, העניק לו איגוד תעשיית ההקלטות הניו זילנדי את תואר הזהב, על מכירות של למעלה מ-7,500 עותקים במדינה, מה שהופך אותו לאחד מהשירים המצליחים ביותר של השניים במדינה בשנת 2012. באירלנד, הצליח להגיע למקום ה-26 בשיאו, תוך שבמצעד הסינגלים של סקוטלנד הגיע למקום ה-19. במצעדים של חברת המצעדים הרשמית הפך השיר ללהיט כאשר דורג בשניים מתוכם: במצעד הסינגלים הבריטי הגיע בשיאו למקום ה-22, בעוד שבמצעד שירי ה-R&B הגיע בשיאו למקום החמישי, במצעד שפורסם ב-22 ביולי 2012. עם זאת, הוא לא הצליח להיכלל במצעדי סוף השנה של אף אחת מהמדינות שצוינו לעיל, פרט למצעד סוף השנה של אוסטרליה, בו דורג במקום ה-92. הוא היה לשירו היחיד של ב.ו.ב במצעד סוף השנה ולשירה השלישי של סוויפט במצעד, כאשר השניים הנוספים שדורגו בו היו "We Are Never Ever Getting Back Together",‏ "I Knew You Were Trouble". הצלחתו העיקרית של השיר אירעה בארצות הברית, שם נכנס לכמה ממצעדי הבילבורד. הוא נמכר בלמעלה מ-143,000 עותקים בשבוע הראשון לצאתו במדינה והופיע לראשונה במקום ה-18 במצעד הבילבורד הוט 100, ובכך הפך לשיר עם הפתיחה הגדולה ביותר באותו השבוע. במצעד שירי הראפ הדיגיטליים הגיע בשיאו למקום השני, אך נחסם על ידי "Starships" של ניקי מינאז' מלכבוש את פסגת המצעד. במצעד שירי הפופ הוא הגיע בשיאו למקום ה-24. במצעד שירי ה-R&B\היפ הופ הדיגיטליים הוא הגיע למקום הראשון והיה לראשון של סוויפט שעשה זאת. במצעד השירים הדיגיטליים הגיע למקום השמיני. גם בקנדה הוא זכה להצלחה רבה, כאשר דורג במקום ה-23 בקנדה הוט 100, תוך שדורג במקום ה-42 במצעד ה-CHR/Top 40. במצעד השירים הדיגיטליים דורג במקום ה-13. סוויפט ביצעה את השיר עם ב.ו.ב ב-19 באפריל 2013 בסטייט פארם ארנה באטלנטה. הוא הוזמן כאורח בהפתעה להופעה הזו בלבד שהתקיימה במהלך סיבוב ההופעות "The Red Tour". הקרדיטים לקוחים מטיידל. מידע על היצירה "Both of Us" באתר מיוזיק בריינז מידע על הסינגל "Both of Us" באתר מיוזיק בריינז סרטון השיר "Both of Us" באתר יוטיוב היפ הופ אלטרנטיבי • היפ הופ פוליטי • ראפ-קאנטרי ב.ו.ב, טיילור סוויפט, עמאר מאליק, דוקטור לוק, סירקט Both Of Us ft. Taylor Swift - B.o.B Official Blog, web.archive.org, ‏2013-01-10 WebCite query result, www.webcitation.org Both Of Us ft. Taylor Swift - B.o.B Official Blog, B.o.B Official Website (באנגלית) (ארכיון) B.o.B (Ft. Taylor Swift) – Both of Us (באנגלית), נבדק ב-2021-01-10 Tris McCall | For Inside Jersey, Song of the Week: 'Both of Us,' B.o.B featuring Taylor Swift, nj, ‏2012-05-18 (באנגלית) australian-charts.com - B.o.B feat. Taylor Swift - Both Of Us, australian-charts.com Charts, Billboard Official Singles Chart Top 100 | Official Charts Company, www.officialcharts.com (באנגלית) Top 40/M Future Releases | Mainstream Hit Songs Being Released and Their Release Dates ..., All Access (באנגלית) ShieldSquare Captcha, www.songfacts.com (באנגלית) ShieldSquare Captcha, www.songfacts.com (באנגלית) "Twitter / MTV: MUSIC VIDEO PREMIERE @bob..." B.o.B - Both of Us ft. Taylor Swift [Behind The Video - VIDEO ON MTV/VH1 NOW! - YouTube], www.youtube.com B.o.B - Both of Us ft. Taylor Swift [Official Video - YouTube], www.youtube.com Rob Sheffield, Rob Sheffield, All 229 of Taylor Swift's Songs, Ranked by Rob Sheffield, Rolling Stone, ‏2021-10-26 (באנגלית אמריקאית) All 158 Taylor Swift Songs, Ranked, pastemagazine.com, ‏2020-02-05 (באנגלית) Samantha Wieder, Ryan Schocket, Here Are All Taylor Swift’s Songs— From Debut To Evermore — Ranked, BuzzFeed (באנגלית) Trove - Archived webpage, Trove (באנגלית) http://www.aria.com.au/pages/SINGLEaccreds2012.htm, web.archive.org, ‏2020-08-07 charts.org.nz - B.o.B feat. Taylor Swift - Both Of Us, charts.nz The Official New Zealand Music Chart, THE OFFICIAL NZ MUSIC CHART (באנגלית) Wayback Machine, web.archive.org, ‏2017-08-16 Official Scottish Singles Sales Chart Top 100 | Official Charts Company, www.officialcharts.com (באנגלית) Official Singles Chart Top 100 | Official Charts Company, www.officialcharts.com (באנגלית) Official Hip Hop and R&B Singles Chart Top 40 | Official Charts Company, www.officialcharts.com (באנגלית) ARIA Top 100 Singles Chart, www.aria.com.au (באנגלית) Taylor Swift, Billboard Rap Digital Song Sales Chart, Billboard Pop Airplay Chart, Billboard R&B/Hip-Hop Digital Song Sales Chart, Billboard Digital Song Sales Chart, Billboard Canada CHR/Top 40 Chart, Billboard Canadian Digital Song Sales Chart, Billboard Taylor Swift Setlist at Philips Arena, Atlanta, setlist.fm (באנגלית) קרדיטים של "Both of Us", באתר טיידל, ‏22 בפברואר 2021 (באנגלית) "Both of Us" - RIAA RIANZ, web.archive.org, ‏2011-07-09 www.tescoentertainment.com